CELEX: 62008CN0076
Language: el
Date: 2008-02-25 00:00:00
Title: Υπόθεση C-76/08: Προσφυγή της 25ης Φεβρουαρίου 2008 — Επιτροπή των Ευρωπαϊκών Κοινοτήτων κατά Δημοκρατίας της Μάλτας

12.4.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 92/23
            
         Προσφυγή της 25ης Φεβρουαρίου 2008 — Επιτροπή των Ευρωπαϊκών Κοινοτήτων κατά Δημοκρατίας της Μάλτας
   (Υπόθεση C-76/08)
   (2008/C 92/43)
   Γλώσσα διαδικασίας: η αγγλική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: D. Recchia και D. Lawunmi.)
   
      Καθής: Δημοκρατία της Μάλτας.
   Αιτήματα της προσφεύγουσας
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι η Δημοκρατία της Μάλτας, παραλείποντας να εκπληρώσει τους όρους του άρθρου 9 της οδηγίας 79/409/ΕΟΚ του Συμβουλίου, περί της διατηρήσεως των αγρίων πτηνών (1), παρέβη τις υποχρεώσεις που υπέχει από το άρθρο 7 της εν λόγω οδηγίας σχετικά με τη θήρα ορτυκιών (coturnix coturnix) και τρυγονιών (streptopelia turtur) κατά τη διάρκεια της εαρινής αποδημίας,
            
         
               —
            
            
               να καταδικάσει τη Δημοκρατία της Μάλτας στα δικαστικά έξοδα.
            
         Ισχυρισμοί και κύρια επιχειρήματα
   Η οδηγία 79/409/ΕΟΚ του Συμβουλίου, περί της διατηρήσεως των αγρίων πτηνών, αφορά τη διατήρηση όλων των ειδών πτηνών που ζουν εκ φύσεως σε άγρια κατάσταση στο ευρωπαϊκό έδαφος των κρατών μελών στο οποίο εφαρμόζεται η Συνθήκη. Θεσπίζει μέτρα για την προστασία, τη διαχείριση και τη ρύθμιση των ειδών αυτών και κανονίζει την εκμετάλλευσή τους. Από της προσχωρήσεως της Μάλτας στην Ευρωπαϊκή Ένωση, την 1η Μαΐου 2004, οι μαλτέζικες αρχές ασκούν το δικαίωμα να εφαρμόζουν την παρέκκλιση που προβλέπει το άρθρο 9, παράγραφος 1, της οδηγίας, σχετικά με τη θήρα των ορτυκιών και των τρυγονιών κατά τη διάρκεια της εαρινής περιόδου αποδημίας όταν τα πτηνά αυτά επιστρέφουν στον τόπο φωλεοποιήσεώς τους στις διάφορες χώρες βορείως της Μεσογείου Θαλάσσης. Το ερώτημα που τίθεται στο πλαίσιο της παρούσας διαδικασίας έγκειται στο αν οι μαλτέζικες αρχές εμπίπτουν στο πεδίο εφαρμογής της παρεκκλίσεως του άρθρου 9, παράγραφος 1, που θα επέτρεπε τη θήρα των εν λόγω ειδών στη Μάλτα κατά την περίοδο της εαρινής αποδημίας εφόσον δεν υπάρχουν άλλες ικανοποιητικές λύσεις.
   
      (1)  ΕΕ L 103, σ. 1.